Freda se kerrie - Forum Topic
Total Views: 83 148 582
Forums / 7. Recipes & Food / Freda se kerrie
replies: 3 868
views: 3 350 611
Freda se kerrie
27 Jun 2016 @ 16:52:00 pm
Gebruik 'n pot wat nie maklik aanbrand nie want jy moenie te veel water in kerrie gooi nie, net genoeg.
Sit jou pot op die hitte en voeg genoeg olie by om die bodem te bedek. (Amper 1 cm). Laat redelik warm word en voeg opgekapte uie by. Roerbraai die uie tot dit deurskynend raak.
Voeg nou by: Kerrie masala of kerrie poeier, borrie, swartpeper, knoffel, lourierblare en paar curry leaves (as jy het). Hoeveelhede is volgens smaak en afhangende hoeveel vleis jy gaan gebruik. Roerbraai dit nou goed saam met die uie. As dit te droog lyk, voeg nog olie by.
Voeg jou vleis by. Roerbraai dit saam met die kerrie mengsel totdat dit al die vleis bedek. Ek braai dit so rukkie saam, maar moenie laat dit aanbrand nie. Voeg nou jou sout by en omtrent 'n koppie of meer kookwater. Meng dit deur, as die water te min lyk, voeg nog 'n bietjie by. Sit die deksel op en draai die hitte na laag. Laat dit stadig kook en roer dit af en toe met nog bietjies kookwater wat jy byvoeg. Die vloeistof moet net genoeg wees dat jy dit kan sien en dit moet gemaklik kook.
Wanneer die vleis amper sag is, voeg jou aartappels by. Pak dit net in 'n laag bo-op en sorg deurentyd dat daar nog genoeg water in is want jy moet nou die sous vorm. Laat weer kook tot die aartappels sag is. Jy kan nou jou sous proe en nog sout of kerrie byvoeg as jy wil. As die aartappels sag is, meng jy dit versigtig deur die vleis.
En hoop julle hou daarvan.
28 Jun 2016 @ 06:39:37 am
klink na my tiepe Kerrie ek hou nie van n "sop" Kerrie nie
28 Jun 2016 @ 07:03:21 am
28 Jun 2016 @ 07:16:19 am
Het hom, dankie
28 Jun 2016 @ 07:29:24 am
My Pa het altyd gesê dat as jy kerrie by vleis gooi is dit omdat daar iets fout is met die vleis
28 Jun 2016 @ 07:36:45 am
28 Jun 2016 @ 08:36:01 am
Regte resep vir koue in Gauteng dankie Freda
28 Jun 2016 @ 08:43:51 am
Gaan hom volgende week in Tamboti in die Kruger maak. 'n Skapie enetjie.....
28 Jun 2016 @ 10:01:21 am
29 Jun 2016 @ 06:16:27 am
Ek gaan by Tante kom tent opslaan....
29 Jun 2016 @ 07:44:52 am
Sien nou eers die Kerrie raak !Engelsman word permanent bederf, hy is seker n goeie skottelgoed wasser.
29 Jun 2016 @ 09:38:35 am
Herman, Colin eet nie eers kerrie nie !!! Eet niks wat brand nie. Ek kook dit net vir my of as ons mense kry wat dit graag wil hê.
29 Jun 2016 @ 09:48:35 am
Gooi jy dan die olie uit na die ui gebraai is? Ek sien wel later, gooi jy nog olie by as dit droog lyk, maar lyk vir my na verskriklik baie olie!
29 Jun 2016 @ 10:13:30 am
David jy kan lekker ge olie raak.
Die kerrie poeier en masala drink die olie baie vinnig op sodat jy nog moet by gooi of dit brand aan.
29 Jun 2016 @ 10:39:53 am
DR, Tonki is reg. Die olie verdwyn in die kerriepoeier mengsel wat jy braai en jy het dit nodig om die vleis ook te "coat". Ek gebruik Canola olie, nie kookolie nie. Die enigste rede hoekom ek gesê het gooi nog by, is omdat ek bang is julle gebruik dalk te min aan die begin. Wanneer die kerrie klaar gekook het en 'n rukkie gestaan het, is die olie geneig om na die oppervlakte op te kom. Dan kan jy dit afskep as jy wil. Die wat in jou bord beland, loop ook weg na die kant van jou bord (sien op my foto op ander draad). Ag, so bietjie olie nou en dan sal jou nie doodmaak nie. Dit olie bietjie al die masjienerie om weer ontslae te raak van die kerrie.
29 Jun 2016 @ 11:04:51 am
Wou net seker maak.
Chris - die wat my ken sal weet ek raak nie eers op alkohol ge-olie nie - kry nie genoeg gedrink nie, maar ek kan VREEEEEEEEEEEEEEET